भवनाथपुर(गढ़वा) : कन्या प्राथमिक विद्यालय भवनाथपुर बस्ती को राजकीय बुनियादी विद्यालय में संचालित किए जाने से आवागमन में बच्चो को हो रही परेशानी एवं बीते शनिवार को सड़क दुर्घटना में छात्र के घायल हो जाने के कारण आक्रोशित अभिभावकों एवं ग्रामीणों ने रविवार को जमकर बवाल काटा,20 सूत्री अध्यक्ष ब्रजेश सिंह एवं बीडीसी चन्दन ठाकुर द्वारा एक सप्ताह के भीतर भवन निर्माण की प्रक्रिया आरम्भ कराये जाने के आश्वासन के बाद लोग शांत हुए। केपीएस भवनाथपुर बस्ती के राजेश कुमार पासवान सकलदेव राम सूरज कुमार दिनेश ठाकुर विमलेश कुमार मंटू कुमार अमरेश कुमार नितेश कुमार राकेश बैठा कमला देवी रूबी देवी विमला देवी तेतर देवी बिंदा देवी सुनीता देवी सहित दो सौ की संख्या में आक्रोशित अभिभावकों ने बताया कि प्रधानाध्यापक पांडे सूर्यकांत शर्मा द्वारा बीते तीन माह पूर्व विद्यालय की पुरानी भवन को गिराकर नए भवन बनवाने का भरोसा देते हुए उक्त विद्यालय को रा बु वि भवनाथपुर के अँधेरानुमा कमरा में शिफ्ट किया गया,भवन निर्माण सम्बन्धी प्रधानाध्यापक द्वारा दी गयी समय सीमा बीत जाने के बाद पता लगा कि एचएम द्वारा भवन निर्माण सम्बन्धी कोई कागजात भवन निर्माण विभाग को नही दिया गया है जबकि उक्त भवन निर्माण हेतु राशि खाते में पड़ा हुआ है विद्यालय प्रबंधन समिति के अध्यक्ष प्रभा देवी ने बताया कि विद्यालय विकास की राशि निकालकर अपने पास रख कहते है अभी पांच हजार और बाकी है जबकि उक्त राशि को विद्यालय पर खर्च नही किया गया।ग्रामीणों ने बताया कि उक्त विद्यालय को बुनियादी विद्यालय में संचालित किये जाने से हमारे बच्चों को तीन से चार किमी तक दूरी पैदल चलना पड़ रहा है वही सड़क पर दुर्घटना होने का खतरा भी बना रहता है,एवं बुनियादी विद्यालय द्वारा दी गयी भवन में अंधेरा होने एवं मच्छरों के आतंक से बच्चे बीमार हो रहे है हम अपने बच्चों को इतना दूर विद्यालय नही भेजेंगे,जिसके प्रत्युत्तर में प्रधानाध्यापक शर्मा ने कहा दो बच्चे भी यदि विद्यालय आएंगे तो हमारी रोजी रोटी चलेगी जिसपर ग्रामीण और उग्र हो गए किन्तु मौके पर पहुंचे 20 सूत्री अध्यक्ष एवं बीडीसी ने मामले को संभालते हुए एक सप्ताह के भीतर विद्यालय भवन निर्माण करवाने की बात कही तब जाकर मामला शांत हुआ।बीडीसी चन्दन ठाकुर ने कहा हम गाँव के शिक्षित युवाओं के सहयोग से बच्चे को पुराने विद्यालय भवन में पढ़ाने की बात कही.